62023CO0348_INF
Ordonanța Curții (Camera a noua) din 3 mai 2024 –BNP Paribas Bank Polska
(Cauza C‑348/23) (
1
)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Protecția consumatorilor – Directiva 93/13/CEE – Clauze abuzive în contractele încheiate cu consumatorii – Articolul 6 alineatul (1) și articolul 7 alineatul (1) – Credit imobiliar exprimat în monedă străină – Clauze abuzive privind conversia unei monede străine – Nulitatea contractului – Efecte în drept – Condiție suspensivă – Declarație a consumatorului”
Protecția consumatorilor – Clauze abuzive în contractele încheiate cu consumatorii – Directiva 93/13 – Mijloace pentru a preveni utilizarea în continuare a clauzelor abuzive – Contract de credit imobiliar – Contract care nu poate continua să existe după eliminarea clauzelor abuzive – Anularea contractului – Interpretare jurisprudențială a dreptului național care supune efectele juridice ale constatării nulității contractului condiției suspensive a prezentării de către consumator a unei declarații – Declarație ce reflectă opoziția consumatorului față de menținerea clauzei, cunoașterea de către acesta a anulării contractului din cauza nulității clauzei și a consecințelor acestei anulări, precum și consimțământul său cu privire la aceasta – Inadmisibilitate
[Directiva 93/13 a Consiliului, art. 6 alin. (1) și art. 7 alin. (1)]
(a se vedea punctele 32-35 și dispozitivul)
Dispozitivul
Articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii
trebuie interpretate în sensul că,
în contextul anulării integrale a unui contract de credit imobiliar încheiat cu un consumator de o instituție bancară pentru motivul că acest contract conține o clauză abuzivă în lipsa căreia nu poate continua să existe, se opun interpretării jurisprudențiale a dreptului național potrivit căreia efectele în drept legate de constatarea nulității contractului respectiv în ansamblul său sunt supuse condiției suspensive ca acest consumator să prezinte, în fața unei instanțe, o declarație prin care să afirme, în primul rând, că nu consimte la menținerea acestei clauze, în al doilea rând, că are cunoștință, pe de o parte, de faptul că nulitatea clauzei în discuție implică anularea contractului de credit imobiliar, precum și, pe de altă parte, de consecințele acestei anulări și, în al treilea rând, că consimte la anularea acestui contract.
(
1
)	JO C 321, 11.9.2023.